»Породи ловни кучета
Ловните породи кучета представляват наистина голяма група от четириногите приятели, които се различават от останалите си събратя по своя ловен инстинкт и силно обоняние.
Във връзка с развитието на лова през годините, ловните кучета също са се променяли доста чрез кръстосване с други видове. Така към днешна дата някои от най-обичаните ни породи домашни любимци всъщност са истински ловджии.
Тя е може би най-старата и все още се счита за най-добрата ловна порода. Пойнтерът се отличава с необичайно остър слух, широк обхват на търсене, твърда стойка и светкавично реагиране на всякакъв вид миризма на дивеч.
Дълги уши, пухкава козина и весел характер. Това са отличителните черти на всеки кокер шпаньол. Ако искате куче, с което постоянно да се забавлявате, изберете именно тази порода. Любимото занимание на кокерите е тичането на воля сред природата, което ги превръща в атлетични и издръжливи ловци.
Благородно, красиво животно с изключително силен слух, бързо и маневрено, работи на по-голямо разстояние от ловеца. Типичното за него е, че при вида на дивеча присяда - оттук е произлязло наименованието на всички сетери (от англ. "set" - седнал).
Този малък забавен приятел също влиза в категорията на ловуващите породи. Издължената конструкция и късите крака правят дакелите отлични помощници на ловците при лов на язовци в дупки. Имат силно развит инстинкт и злоба към дивеча.
Макар през последните години да се е превърнал в истински домашен любимец, който децата обожават, бигълът е брилянтен ловец. За дългоухия мъник казват, че бил отглеждан специално за лов на зайци, който се осъществявал пеш.
Тясната им специализация единствено като апортьори (само да донасят отстреляния дивеч) е причина да не бъдат особено популярни в ловната кинология.
От много години намират успешно приложение за различни видове служебна работа (митнически кучета за откриване на взрив и наркотици, водачи на изгубили зрението си хора и др). Създадени са чрез сложно възпроизводително кръстосване.